คือพ่อชอบหน้ามืดและเหมือนจะเป็นลมแต่ก่อนจะนานเป็น พอวันนี้พ่อลุกขึ้นเค้าก็บอกหน้ามืดมองไม่เห็น ให้ไปหาก็ไม่ยอมไป และเหมือนลมในท้อง แต่อาการหลักคือหน้ามืดตลอดที่จะลุกขึ้นอ่ะค่ะ ตอนนี้ก็ยังไม่หาย
สวัสดีค่ะ ทั่วไปแล้ว หากเปลี่ยนท่าทางอย่างรวดเร็วจากนอนเป็นนั่งหรือนั่งเป็นลุกยืน จะทำให้รู้สึกหน้ามืดได้ในคนปกติและคนป่วย เนื่องจากเลือดไปเลี้ยงบริเวณสมองลดลงชั่วขณะเมื่ออายุมากขึ้น ความสามารถในการหดขยายตัวของหลอดเลือดจะลดลง ดังนั้นจะพบอาการหน้ามืดได้บ่อยหากเปลี่ยนท่าทางอย่างรวดเร็วโดยเฉพาะผู้สูงอายุค่ะ นอกจากนี้ยังพบได้ในผู้ที่พักผ่อนน้อย ความดันโลหิตต่ำ หากมีอาการมาก ควรไปพบแพทย์เพื่อตรวจรักษาค่ะ